మధుమేహం
రోగుల్లో (ముఖ్యంగా టైప్ 1) డయాబెటిక్ కీటో అసిడోసిస్ కూడా ఉండే అవకాశాలున్నాయి. దీనివల్ల మెటబాలిసమ్ నియంత్రణ కోల్పోయి శ్వాశలో అసిటోన్ వాసన రావడం, శ్వాశవేగంగా పీల్చుకోవడం, కడుపులో నొప్పి మొదలగు లక్షణాలు అగుపిస్తాయి. ఈ పరిస్థితి తీవ్రమైతే కోమా తద్వారా మరణం సంభవించవచ్చు. అతి అరుదైనదైనా తీవ్రమైన టైప్ 2 లో కలిగే శరీరంలో నీటి శాతం తగ్గిపోవడం వల్ల కలుగుతుంది.
మధుమేహము రెండు రకాలు. ప్రపంచ ఆరోగ్య సంస్థ ప్రకారం మొదటి రకం మరియు రెండవ రకం అని రెండు వర్గాలుగా విభజంచబడినది (అమెరికన్ డయాబెటిస్ అసోసియేషన్ కూడా ఇదే పద్ధతిని పాటించింది). సాధారణంగా దీనిని గుర్తించడంలో జాప్యం జరుగుతుంటుంది. ఐతే, ఈ రెండు వ్యాధి లక్షణాలు దాదాపు ఒకే విధంగా ఉంటాయి. ఈ వ్యాధికి చెయ్యవలసిన వైద్యానికి సంబంధించి ప్రపంచ ఆరోగ్య సంస్థ 2000 జూన్ లో కొన్ని ప్రామాణికాలను నిర్ణయించింది.
మధురం
మధురం లేదా తీయదనం అనగా తీపి రుచి. ఇది ఆరు ప్రాథమిక రుచులైన షడ్రుచులలో ఒకటి.
మనం భుజించే ఆహారపదార్ధాలలో ముఖ్యంగా పిండిపదార్ధాలు తియ్యగా ఉంటాయి. మన శరీరంలో ఎక్కువగా ఉండేది ఈ రసమే. ఇది శరీర నిర్మాణానికి, శక్తి, ప్రుగుదలకి ఉపయోగపడుతుంది. శరీరానికి, మనసుకి చక్కటి సమన్వయాన్ని ఇది కలుగ జేస్తుంది. ఇది ఒక సంతృప్తినిచ్చే రసం. మన శరీరంలోని ద్రవాల్ని ముఖ్యంగా ప్రత్యుత్పత్తి చేసే రసాలను ఇది తయరు చేస్తుంది. శరీరానికి చల్లదనాన్నిస్తుంది. ఈ రసం సాధారణంగా ఆహార పదార్థాలన్నిటిలోనూ ముఖ్యంగా ఉంటుంది. దీని నిర్మాణానికి వస్తే ఇది ముఖ్యంగా భూమి, నీరు అనే మూలకాలతో నిర్మితమై ఉంటుంది. ఇది తీసుకున్నపుడు మన శరీరంలోని వాతం తగ్గుతుంది. కఫం పెరుగుతుంది.పిత్తం కూడా తగ్గుతుంది. దీనిని ఎక్కువగా తీసుకున్నప్పుడు అధిక బరువు, శరీరంలో విషపదార్థాల యొక్క పెరుగుదల, క్రిములు పెరగడం, షుగర్ వ్యాధి, గ్యాస్ పెరగడం, అజీర్ణం ఒక్కోసారి బద్దకం కూడా పెరిగే అవకాశం ఉంది.